ალექსეი კუდრინი

ალექსეი კუდრინი (; დ. 12 ოქტომბერი, 1960, დობელე, ლატვიის სსრ, სსრკ) — რუსი პოლიტიკოსი და მეწარმე. 2018 წლის 22 მაისიდან არის რუსეთის ფედერაციის მრიცხველი პალატის თავმჯდომარე. ეკონომიკურ მეცნიერებათა დოქტორი.

მოსკოვის ბირჟის სამეთვალყურეო საბჭოს თავმჯდომარე, რუსეთის „სბერბანკის“ სტრატეგიული კომიტეტის და სამეთვალყურეო საბჭოს მოადგილე, ეგორ გაიდარის სახელობის ეკონომიკური პოლიტიკის ინსტიტუტის სამეურვეო საბჭოს თავმჯდომარე, არასამთავრობო ორგანიზაცია „სამოქალაქო ინიციატივათა კომიტეტის“ თავმჯდომარე, „გაიდარისეული ფორუმის“ საორგანიზაციო კომიტეტის წევრი. 

რუსეთის ფედერაციის მთავრობის თავმჯდომარის მოადგილე (2000-2004, 2007-2011), რუსეთის ფედერაციის ფინანსთა მინისტრი (2000-2011).

 ფინანსთა მინისტრობა 
2000 წლის 18 მაისიდან რუსეთის ფედერაციის მთავრობის თავმჯდომარის მოადგილე, რუსეთის ფედერაციის ფინანსთა მინისტრი.

2004 წლის 9 მარტიდან კიდევ ერთხელ (პრეზიდენტის ინაუგურაციის შემდეგ) დაინიშნა რუსეთის ფედერაციის ფინანსთა მინისტრად, მაგრამ, დაკარგა ვიცე-პრემიერის პოსტი.

2007 წლის 24 სექტემბრიდან 2008 წლის 7 მაისამდე კვლავ იკავებდა რუსეთის ფედერაციის თავმჯდომარის მოადგილის და რუსეთის ფედერაციის ფინანსთა მინისტრის პოსტს. 2012 წლის 7 მაისიდან 12 მაისამდე იყო მოვალეობის შემსრულებელი, ახალი მთავრობის დანიშვნამდე.

2008 წლის 12 მაისს დაინიშნა რუსეთის ახალი პრემიერ-მინისტრის, ვლადიმერ პუტინის მთავრობის თავმჯდომარის მოადგილედ და რუსეთის ფედერაციის ფინანსთა მინისტრად.

2008 წლის 17 ოქტომბრიდან არის წევრი, 2008 წლის 3 დეკემბრიდან თავმჯდომარის მოადგილე, ხოლო 2010 წლის 4 იანვრიდან არის თავმჯდომარე რუსეთის პრეზიდენტთან არსებული რუსეთის ფედერაციის ფინანსური ბაზრის განვითარების საბჭოსი.

2010 წლის 11 იანვრიდან არის ეკონომიკური განვითარების და ინტეგრაციის სამთავრობო კომისიის წევრი.«Зубков стал замом Шувалова в экономической правительственной комиссии», www.zaks.ru, 12.01.2010

2011 წლის გაზაფხულში მიიღო წინადადება სათავეში ჩაუდგეს პარტია „მემარჯვენე საქმეს“, რაზეც მან უარი თქვა. მოგვიანებით, 2011 წლის სექტემბერში, მან ამასთან დაკავშირებით კომენტარიც გააკეთა: „თითქოს, იყო შესაძლებლობა, „მემარჯვენე საქმეს“ სათავეში ჩავდგომოდი, მაგრამ ამგვარი შესაძლებლობა სინამდვილეში არ არსებობდა. არ განვიხილავდი პერსპექტივას, მიმეღო მონაწილეობა ხელოვნურ პროექტში, რომელიც დისკრედიტაციას უწევდა ლიბერალურ-დემოკრატიულ იდეას“.«Эмоции здесь абсолютно ни при чём». Алексей Кудрин объяснил причины отставки, «Коммерсант», 27.09.2011. მან აგრეთვე დაამატა, რომ უარი თქვა, რადგანაც თვლიდა, რომ უნდა შეექმნათ ახალი მემარჯვენე პარტია, ხოლო „მემარჯვენე საქმე“ „მისთვის არც თუ ისე გასაგები ხალხით და კრემლის გარკვეული კონტროლით უვარგისი იქნება“.

 მრიცხველი პალატის თავმჯდომარეობა 
2018 წლის საპრეზიდენტო არჩევნების შემდეგ, ახალი მთავრობის ფორმირების დროს, დიმიტრი მედვედევმა მრიცხველი პალატის თავმჯდომარის პოსტზე, ტატიანა გოლიკოვას ნაცვლად (რომელიც გახდა ვიცე-პრემიერი) ალექსეი კუდრინის კანდიდატურა წარადგინა. 11 მაისს, დიმიტრი მედვედევმა შეათანხმა კუდრინის კანდიდატურა თავის საპარლამენტო ფრაქციასთან. 14 მაისს, ფრაქციის პრეზიდიუმთან შეხვედრისას, კუდრინმა ოფიციალურად მისცა თანხმობა თავისი კანდიდატურის დაყენებას. გარდა კუდრინისა, პოსტზე წამოაყენეს ანატოლი აკსაკოვის („სამართლიანი რუსეთი“), იური სინელშიკოვის („რუსეთის ფედერაცის კომუნისტური პარტია“) და მაქსიმ როხმისტროვის („რუსეთის ლიბერალურ-დემოკრატიული პარტია“) კანდიდატურები. 2018 წლის 21 მაისს რუსეთის ფედერაციის პრეზიდენტმა, ვლადიმერ პუტინმა, შეიტანა კუდრინის კანდიდატურა სახელმწიფო დუმაში მისი მრიცხველი პალატის თავმჯდომარის პოსტზე დასამტკიცებლად. 22 მაისს, დუმამ დაამტკიცა კუდრინი. 264-მა დეპუტატმა მას მხარი დაუჭირა, კომუნისტები იყვნენ წინააღმდეგი, რლდპ-მ თავი შეიკავა. ხმის მიცემის პროცესზე არ იმყოფებოდა „ერთიანი რუსეთის“ 89 და „სამართიანი რუსეთის“ ხუთი დეპუტატი. იმავე დღეს, სახელმწიფო დუმას თავმჯდომარემ, ვიაჩესლავ ვოლოდინმა წარუდგინა კუდრინი მრიცხველი პალატის აუდიტორებს.

 ეკონომიკური შეხედულებები 
კუდრინი საკუთარ თავს ეკონომისტთა ლიბერალურ სპექტრს მიაკუთვნებს. კუდრინის ფინანსთა მინისტრობისას, ჩატარდა მასშტაბური საგადასახადო რეფორმა: საშემოსავლო გადასახადი გახდა 13%, გაუქმდა გაყიდვის და საშემოსავლო გადასახადი, შემცირდა მოგების და დამატებითი ღირებულების გადასახადები, გადასახადთ საერთო რაოდენობა სამჯერ შემცირდა. მოხდა გადასახადების გადახდისგან გამოსაძრომი საკანონმდებლო ხვრელების ლიკვიდაცია, მოხდა აგრეთვე შიდა ოფშორების ლიკვიდაციაც. საგადასახადო რეფორმის შედეგად, საგადასახადო დატვირთვა ბიზნესის ყველა სახეზე შემცირდა. აგრეთვე ჩატარდა საბიუჯეტო რეფორმა, შეიქმნა სტაბილიზაციური ფონდი, შემცირდა საგარეო ვალი. ასე, თუ 1990-იანი წლების ბოლოს რუსეთის საგარეო ვალი მშპ-ს 100%-ზე მეტი იყო, 2011 წელს მისი დონემდე ევროპაში ერთ ერთ ყველაზე პატარამდე დაეცა.http://www.sbrf.ru/common/img/uploaded/sbjr/07-09/045-047.pdfФилиппов А. В. Новейшая история России. 1945—2006 ггhttps://web.archive.org/web/20110830072839/http://www1.minfin.ru/common/img/uploaded/library/2007/05/taxpoltend.pdfЪ-Online — Что сделал Алексей Кудрин

ამავე დროს, კუდრინი ატარებდა კონსერვატიულ საბიუჯეტო პოლიტიკას. მისი მინისტრობის დროს, ფედერალური ბიუჯეტი ძირითადად პროფიციტული იყო.«Финанс.» Алексей Кудрин — лучший министр финансов

 რესურსები ინტერნეტში 

 Кудрин Алексей Леонидович. Досье: бизнес-интересы, родственники и деловые связи 
 Алексей Кудрин на Яндекс. Пресс-портретах 
 Школа злословия с участием Алексея Кудрина
 Программа «Hard Day’s Night» на телеканале «Дождь» с участием Алексея Кудрина. 12 апреля 2012, , 27 мая 2014 , 22 декабря 2014 .

 სქოლიო 

კატეგორია:რუსი პოლიტიკოსები
კატეგორია:რუსი ეკონომისტები
კატეგორია:დაბადებული 12 ოქტომბერი
კატეგორია:დაბადებული 1960
კატეგორია:ცოცხალი ადამიანები